Správna rada Ústavu orientalistiky SAV, v. v. i., Klemensova 19, 813 64 Bratislava

v zmysle Volebného a nominačného poriadku na funkciu člena vedeckej rady Ústavu orientalistiky SAV, v. v. i. (ďalej len “Poriadok”), vyhlasuje:

**Voľby do vedeckej rady Ústavu orientalistiky SAV, v. v. i.,**

ktoré sa budú konať dňa

**19.01.2022 o 10.00.**

Volená funkcia je: **interný člen vedeckej rady** Ústavu orientalistiky SAV, v. v. i.

Voľby sa uskutočnia prezenčným spôsobom a tajným hlasovaním v sídle Ústavu orientalistiky SAV, v. v. i. na Klemensovej 19.

V zmysle ustanovenia ods. 1 článku I Poriadku sa členom vedeckej rady Ústavu orientalistiky SAV, v. v. i. môže stať len ten, kto:

a) je bezúhonný; za bezúhonného sa nepovažuje ten, kto bol právoplatne odsúdený za úmyselný trestný čin (ak odsúdenie nebolo zahladené) alebo nedbanlivostný trestný čin na nepodmienečný trest odňatia slobody (ak odsúdenie nebolo zahladené),

b) má spôsobilosť na právne úkony v plnom rozsahu,

c) má vysokoškolské vzdelanie najmenej tretieho stupňa alebo vzdelanie získané v zahraničí, ktoré je svojím rozsahom a obsahom rovnocenné s vysokoškolským vzdelaním najmenej tretieho stupňa, v študijnom odbore zodpovedajúcom predmetu činnosti organizácie alebo v príbuznom odbore a zároveň získal vedecký kvalifikačný stupeň IIa; pri externých členoch vedeckej rady sa vyžaduje vysokoškolské vzdelanie najmenej tretieho stupňa alebo vzdelanie získané v zahraničí, ktoré je svojím rozsahom a obsahom rovnocenné s vysokoškolským vzdelaním najmenej tretieho stupňa.

Prosíme kandidátov, aby o svojej kandidatúre informovali členku Správnej rady Ústavu orientalistiky SAV, v. v. i. Veroniku Verešovú najneskôr do dňa 13. 1. 2023.

Zoznam oprávnených voličov a kandidátov bude oznámený najmenej tri dni pred konaním volieb.

3. 1. 2023 Veronika Verešová

Správna rada ÚO SAV, v. v. i.